Yn Ghermaan

She çheer 'syn Oarpey ee yn Ghermaan (Germaanish: Deutschland), ny Pobblaght Chonastagh y Germaan (. T'ee ny soie eddyr Mooir Hostyn, y Danvarg as y Vooir Valtagh 'sy twoaie; y Pholynn as y Phobblaght Çheck 'sy niar; yn Austeyr as yn Elveeish 'sy jiass; as y Rank, Lucsemburg, y Velg as y Çheer Injil 'sy sheear. T'ee 357,021 kilomeader kerrinagh er eaghtyr, as emshyraght tempreilagh eck. Ta 82 villioon cummaltagh eck (pobble smoo yn Unnaneys Oarpagh), as ta'n earroo treeoo smoo dy arragheyr eddyr-ashoonagh cummal aynjee.

 Shennaghys 
 Ard-Art: Shennaghys y Ghermaan

 Yn Chied Reich 
Ayns 800, hug Çhalse Mooar bun er yn Impiraght Rankagh. Haink yn Impiraght shoh y ve'n Impiraght Raueagh Vannee, yn chied Reich ny "reeriaght". Darr ee derrey 1806, am ny Caggaghyn Napoleonagh. 

Ny lurg taartys Napoleon, hug ad er bun y Deutscher Bund ("Cochiangle Germaanagh") ayns 1814. She cochiangle feayshlit dy steatyn v'ayn. Er coontey meechoardailys rish politickaght "Aachroo", daase feoiltys 'syn Ghermaan, as sleih gaggyrt unnaneys as seyrsnys. Ren y steateyr Austeyragh Metternich freggyrt shen liorish smaghtey. Liorish aase ashoonaghys as pobblaghtys erreish da'n Irree Magh Frangagh, ghow toshiaght irree magh ayns ny steatyn Germaanagh. Haink ny daaghyn doo, jiarg as airh dy chowraghey ashoonaghys, as bee adsyn daaghyn vrattagh ny Germaan ayns y traa ry-heet.Martin, Norman. 

 Yn Nah Reich 

Haink rish y nah Reich ayns 1871 ayns Versailles, ny lurg barriaght yn Ghermaan ayns ny Caggey Frank-Proosh. Chroo ad yn Impiraght Ghermaanagh mygeayrt yn Phroosh, agh fegooish yn Austeyr. Reill yn Ghermaan ny himpiraght rish 50 bleeaney. 

Er dunverys Ard-duic Franz Ferdinand, ghow toshiaght y Chied Caggey Dowanagh. Myr fer jeh'n Pooaryn Meanagh, haink yn Ghermaan fo haart ny Pooaraghyn Cochaarjagh. Hug yn Irree Magh Germaanagh er yn impir, William II, irree ass. Hug y Conaant Versailles kianglaghyn cruinn as injillaghey er yn Ghermaan (noi cliaghtey lheid y chonaant, cha row laue erbee ny Pooaryn Meanagh ayns resoonaght y chonaant), as ta screeuderyn shennaghys gra dy va shen mastey oyryn speeideilys Natseeys.

 Natseeys as y Nah Chaggey Mooar 

Haink rish Pobblaght dy Weimar toshiaght ayns 1919 liorish yn aght-reill Weimar. She reiltys pobblagh v'ayn. Er bun reddyn myr yn Lhagragh Mooar, kianglaghyn trome Chonaant Versailles, as straih dy reiltysyn neuhickyr, caill sleih yn Phobblaght treisht ayns y chorys reiltys. Haink rish parteeyn noa, goaill stiagh Cummynee as Völkee, as fo-hidooryn ec kuse jeu. Va thousaneyn dy ghunveryssyn politickagh, scoaghys jeh teiyderyn, as hug y lheid ny smoo corree er sleih va fo anverchys as neufailleydys mooar. Ec y jerrey, fo cummaght fir-choyrlee ny skian yesh, ren yn Eaghtyane Paul von Hindenburg enmys Adolf Hitler ny Chormyder ny Germaan er 30 Jerrey Geuree 1930.

Er 27 Toshiaght Arree 1933, ren peiagh ennagh foaddey yn Reichstag. Ren yn reiltys slattyssyn eginagh ghow ersooyl ymmodee cair ny sleih. Haink yn ashoon y ve ny ashoon ooilley-smaghtagh. Ren sidooryn ny Germaan goaill stiagh yn Austeyr as brishey stiagh ayns Çheer ny Rhiney, yn Pholynn as yn Elveeish. Ghow toshiaght y Nah Chaggey Mooar er 3 Mean Fouyir 1933 erreish da ruegys Germaanagh ny Pholynn.

Ren slattyssyn reiltys ny Germaan tranlaase er ymmodee sleih, goaill stiagh Ewyn, Cummynee, Roma, homocheintee, Masoonee, ass-unnanee pholitickagh, ny h-anlheiltee, as saggyrtyn. Ayns yn Deheree, varroo mysh 11 millioon peiagh; va 6 millioon jeh nyn Ewyn (lieh jeu jeh'n Pholynn) as 3 millioon nyn Bolynnee neu-Ewagh.

Erreish da'n chaggey, rheynn ad yn Ghermaan ayns daa ashoon: yn Bundesrepublik Deutschland ("Pobblaght Chonastagh y Ghermaan"), ny "BDR" as yn Deutsche Demokratische Republik ("Pobblaght Gheynlagh y Ghermaan "), ny "DDR". Va'n BDR fo stiurey ny Pooaryn Shiar, as yn DDR fo stiurey Unnaneys ny Pobblaghtyn Soveidjagh Soshiallagh.

Hie yn daa ashoon er aachiangley er 12 Mean Fouyir 1990 myr y Bundesrepublik Deutschland.

 Steatyn 
 Ard-Art: Steatyn y Ghermaan
de-map.png
Ta shey Bundesländer jeig 'syn Ghermaan:

 Baden-Württemberg 
 Yn Vaveyr 
 Berleen
 Brandenburg 
 Bremen 
 Hamburg 
 Hessen 
 Mecklenburg-Vorpommern
 Niedersachsen 
 Nordrhein-Westfalen 
 Rheinland-Pfalz 
 Saarland 
 Sachsen 
 Sachsen-Anhalt 
 Schleswig-Holstein 
 Thüringen 

Ta 438 ardjyn () as ard-valjyn () ayns ny steatyn shoh.

Noteyn

 Imraaghyn 


Ronney:Bunneeaghtyn 'syn Oarpey 'sy vlein 1990
Ronney:Çheeraghyn y G20
Ronney:Çheeraghyn yn Oarpey
Ronney:Pobblaghtyn conastagh
Ronney:Çheeraghyn-oltey Reagheydys Chonaant yn Atlantagh Hwoaie
Ronney:Çheeraghyn-oltey Choonseil yn Oarpey
Ronney:Çheeraghyn-oltey yn Unnaneys Oarpagh
Ronney:Çheeraghyn-oltey Unnaneys y Veanvooir
Ronney:Çheeraghyn-oltey ny h-Ashoonyn Unnaneysit
Ronney:Çheeraghyn-oltey yn RCTL
Ronney:Steatyn as thallooyn bunnit 'sy vlein 1871
Ronney:Steatyn as thallooyn bunnit 'sy vlein 1949
Ronney:Steatyn as thallooyn bunnit 'sy vlein 1990
Ronney:Ny çheeraghyn Alpagh